Dunakanyar Kortárs Zenei Fórum

Kortárs vonószenekari művek Dunabogdányban
2023-06-18 16:00 - 18:00 UTC | Dunabogdányi Nepomuki Szent János-templom, Plébánia út 19, Dunabogdány, 2023, Magyarország
Időpont: 2023 június 18, vasárnap 16:00.
Helyszín: Dunabogdányi Nepomuki Szent János-templom, 2023 Dunabogdány,
Plébánia út 19.
Közreműködnek: Anima Musicae, énekes szólista: Balga Gabriella, vezényel: Hámori
Máté
Bánkövi Gyula, Tóth Péter, Orbán György, Madarász Iván, Fekete Gyula, Bella Máté,
Kutrik Bence, Hollós Máté és Ott Rezső művei hangzanak el.
A koncertről felvételt készít az MTVA és a Danubia Televízió.
A belépés ingyenes.

Kortárs Kamaraest a Musiciens Libres közreműködésével a Dunabogdányi Művelődési Házban
2023-06-09 19:00 - 22:00 | Dunabogdány Művelődési Ház, Kossuth Lajos út 93, Dunabogdány, 2023, Magyarország
Időpont: 2023 június 9, péntek, 19:00.
Helyszín: Dunabogdányi Művelődési Ház, 2023 Dunabogdány Kossuth Lajos út 93.
Közreműködnek: Musiciens Libres – Bán Máté (fuvola), Szűcs Péter (klarinét), Mohai
Bálint (fagott), Környei Miklós (gitár), Bábel Klára (hárfa), Pregun Tamás (zongora),
Osztrosics Éva (hegedű).
Madarász Iván, Kutrik Bence, Vajda Gergely, Tóth Péter, Bánkövi Gyula, Balogh Máté,
Hollós Máté, Vajda János, Fekete Gyula és Ott Rezső művei hangzanak el
A koncertről felvételt készít a Danubia Televízió.
A belépés ingyenes.

Cantemus Vácon - Kóruskoncert a Dunakanyar Kortrárszenei Fesztiválon
2023-06-04 15:00 - 17:00 | Fehérek Temploma, Március 15. tér 22., Vác, Pest, 2600, Magyarország
Időpont: 2023 június 4, vasárnap, 15:00.
Helyszín: Fehérek Temploma, 2600 Vác, Március 15. tér 22.
Közreműködnek: Nyíregyházi Cantemus Kórus vegyeskara, karnagy: Szabó Soma.
Bánkövi Gyula, Kutrik Bence, Bella Máté, Tornyai Péter, Saman Shahi, Fekete Gyula,
Karosi Bálint, Madarász Iván, Hollós Máté, Szentpáli Roland, Balogh Máté, Zarándy
Ákos és Ott Rezső művei hangzanak el.
A koncertről felvételt készít a Danubia Televízió.
A belépés ingyenes.

Kortárs dalok reneszánsz környezetben.
2022-06-19 20:00 - 21:00 | Visegrádi Királyi Palota, Fő u. 29, Visegrád, 2025
Balga Gabriella operaénekes dalestje estje, elhangzanak reneszánsz dalok és kortárs magyar szerzők művei.
Zongorán kisér Alszászy Gábor, Lanton és vihuelán kísér Nagy Csaba (hegedűn játszik egy darabban az Ott Rita. )
Helyszín: Visegrádi palota, Herkules kút-udvar, rossz idő esetén a lovagteremben kerül megrendezésre a hangverseny.

A koncertsorozat vasárnap, június 19-én Balga Gabriella operaénekes dalestjével zárul Kortárs dalok reneszánsz környezetben címmel, a helyszín a Visegrádi Királyi Palota. Reneszánsz környezetben csendülnek fel reneszánsz dalok és kortárs magyar szerzők művei. Kortárs és reneszánsz, érdekes párosítás... A párosítás alapötletét a helyszín adta. A Visegrádi Palotában található Herkules kút-udvar Európa egyik legszebb és legépebben fennmaradt reneszánsz udvara. "Koncertünk bemutatja az elsők között lejegyzett énekes műveket. A reneszánsz volt az a kor, amikor elkezdtek foglalkozni a zene rendszerezésével, leírásával, megörökítésével. A historikus dalok mintegy keretként körvonalazzák a ma élő, tehát kortárs zeneszerzők műveit. Próbáltam olyan dalokat párosítani a kortárs művekhez, melyek hasonló tematikájúak. Érdekes megfigyelni, hogyan festették le ugyanazt a lelki állapotot, témát a régi és mai zeneszerzők. A koncertbe belecsempésztem olyan dalokat is, melyek még színesebbé teszik a műsort, mint például Farkas Ferenc: Öt francia trubadúr dallam c. műve, melyet a reneszánsz kor ihletett, vagy hallhatunk Federico García Lorca átörökített ősi dallamokra írt verseiből. Érdekesség, hogy Orbán György dalainál is Lorcára esett a zeneszerző választása, melyeket Weöres Sándor fordított le. Fogadják sok szeretettel koncertünket ebben a gyönyörű környezetben, a Visegrádi Palotában!" – nyilatkozta Balga Gabriella, a Magyar Állami Operaház magánénekese a koncertről.
Helyszín: Visegrádi palota, Herkules kút-udvar, rossz idő esetén a lovagteremben kerül megrendezésre a hangverseny.
Program:
Arnolt Schlick - (Anonim) - Maria Zart

Fekete Gyula - (Pósa Lajos) - Pósa dalok: - Ha kimégy a temetőbe, - Áldja meg az Isten

Arnolt Schlick - (Anonim) - Mein M. ich hab

Ott Rezső - (Christian Morgenstern) - Einem Berge - (hegedű: Ott Rita)

Palace Songbook - Anónimo - (Anonim) - Al alva venid

Vajda János - (Szőcs Géza) - Három dal: - Virradat a víz alatt, - Éjszakai látogató, - A holnapi nap

Intermezzo - Nagy Csaba Luis Milán - 10.Fantázia (hangszer:Vihuela)

Josquin de Prez - (Anonim) - Parfons regretz

Gyöngyösi Levente - (Csokonai Vitéz Mihály) - Két Csokonai dal: - XXI. ének, - Jót kívánás

Pierre Attaingnant - (Claudin de Sermisy) - Il me suffit

Farkas Ferenc - (Weöres Sándor) - Öt francia trubadúr dallam

El Cancionero De Palacio - (Federico García Lorca) - Tres Morillas

Orbán György - (Federico García Lorca, Weöres Sándor) - Spanyol dalok: -Szerelem, - Sír a gyík, - Chintorna magica, - Andalúz éjjel, - Cselédtánc

John Dowland - (Anonim) - Flow my tears

Kutrik Bence - (József Attila) - Szerelmes Illúziók - Várlak, - Tedd a kezed, - Ha nem szorítsz, - Szerelmes kiszólás

Köztünk élő kortársak a Dunabogdányi Művelődési Házban.
2022-06-17 20:00 - 21:00 | Dunabogdány Művelődési Ház, Kossuth Lajos út 93, Dunabogdány, 2023, Magyarország
Kamaraest, kortárs magyar szerzők művei szólalnak meg, sőt többen dunakanyari kötődésűek is.

Selmeczi György - IV. Vonósnégyes - Oblivion vonósnégyes *
Madarász Iván - Három történet oboára és zongorára - Belej Márton - oboa, Szőcs Henrik - zongora
Vajda János - Szonatina fagottra és zongorára - Bazsinka Ivett Éva - fagott, Mayer Angyalka - zongora
Bella Máté - Titán - szóló tubára és zongorára - Szentpáli Roland - tuba, Szőcs Henrik - zongora
Ott Rezső - Zongoraötös „Pour A.” - Oblivion vonósnégyes, Várallyay Simon - zongora
Kutrik Bence - Limerickek - Kanyó Dávid - pikoló, Réti Balázs - zongora.
* Az Oblivion vonósnégyes tagjai: Ott Annamária - első hegedű, Dósa Csenge - második hegedű, Haraszti Violetta - brácsa, Tóth Barnabás - cselló.

A Cantemus Gyermekkar koncertje a Nepomuki Szent János templomban Szabó Dénes Kossuth díjas karnagy vezényletével.
2022-06-12 16:00 - 17:00 | Dunabogdányi Nepomuki Szent János-templom, Plébánia út 19, Dunabogdány, 2023, Magyarország
Vegyesen mutatunk be egyházi témájú és gyermekeknek, családoknak szánt kórusműveket. A Nyíregyházi Cantemus Gyermekkar fog fellépni, ami az ország egyik legjelentősebb és legjobb gyermekkórusa, közel 50 fős létszámmal, Szabó Dénes karnagy vezényletével.

A koncerten az MTVA hangfelvételt készít.

Program:
Vajda János - A pie sate on a pear-tree (négy tétel)
Tóth Péter - Ave Verum Corpus
Fekete Gyula - Tavasz van
Bánkövi Gyula - Fejenagy - három gyermekkari mű
Gyöngyösi Levente - Laudate Dominum
Kutrik Bence - Két dal gyermekkarra Lackfi János Kisjuli verseiből
Ott Rezső - A galagonya
Bella Máté - Az otthon éjjel

Továbbá Kodály Zoltán művek hangzanak el.

A Sonus ütőegyüttes koncertje a Dunabogdányi strandon
2022-06-10 20:00 - 21:00 | Dunabogdányi szabadstrand, Strand utca 5., Dunabogdány, 2023, Magyarország
A koncert egy törzsi hangulat felidézését tűzte ki céljául, témája a kőkorszak és az őserő. A helyszín sem hangversenyterem, ezért az öltözetnek sem kell ünnepinek lenni. Nevezhetnénk az eseményt strandpapucsos koncertnek is, mivel a bogdányi szabad strandon lesz megtartva , ahol a homokra épített színpadon lép fel az együttes. A hangverseny után tábortűz köré gyűlve, közös dobolásra invitáljuk a közönséget.

A koncert programja:

Tóth Péter - Zsoldos szerenád

Gémesi Géza - A kocsihajtó gyermekkora

Bánkövi Gyula - Há-vá-bá-vá

Tornyai Péter - Metrum

Solti Árpád - Nocturne négy nagydobra

Balogh Máté - Ambrosian Rite

Reményi Attila - Amadinda

Kutrik Bence - Testosterone

A Sonus ütőegyüttest vezeti: Szabó István, a Debreceni Egyetem Zeneművészeti Karának tanára, további tagok: Szalai Tamás, Fekete Ákos, Kovács Gábor, Kiss Pál Bendegúz, Csató Márton, Kiss Péter Róbert, Máté Márton.
